|  |
| --- |
| Številka: 007-21/2017/25 |
| Ljubljana, 27. 3. 2017 |
| EVA: 2017-1541-0002 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvah Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta – predlog za obravnavo  |
| 1. Predlog sklepov vlade: |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na….. seji pod točko…. dne……sprejela naslednjiS K L E PVlada Republike Slovenije je izdala Uredbo o spremembah in dopolnitvah Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta in jo objavi v Uradnem listu Republike Slovenije.Mag. Lilijana KozlovičGENERALNA SEKRETARKAPriloge:* Uredba o spremembah in dopolnitvah Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta
* Obrazložitev
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| Predlagana sprememba zgoraj navedene uredbe zaobsega spremembo postopka sprejemanja izvedbenega načrta Operativnega programa za izvajanje evropske kohezijske politike v obdobju 2014-2020 na način, ki bo omogočal učinkovitejše potrjevanje pripravljenih projektov, programov oziroma javnih razpisov in drugih načinov izbora. Predlog za obravnavo sprememb citirane uredbe po nujnem postopku se utemeljuje z dejstvom, da so na Službi Vlade RS za razvoj in evropsko kohezijsko politiko kot organu upravljanja v postopkih potrjevanja projekti, pri katerih je že bila ugotovljena skladnost z navedenim operativnim programom in so pripravljeni na takojšnjo izvedbo, pri čemer pa je še potrebna izvedba javnih naročil na podlagi izdanih odločitev o podpori. Z namenom izvedbe projektov, posledično zmanjšanja tveganja glede doseganja ciljev in kazalnikov ter v izogib dodatnih zamikov zaradi izgube gradbene sezone, je potrebna obravnava po nujnem postopku.  |
| **3.a Osebe, odgovorne za strokovno pripravo in usklajenost gradiva:** |
| Andrej Engelman, namestnik direktorja |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (v nadaljevanju: Uredba EKP) podrobneje ureja del izvajanja evropske kohezijske politike v Republiki Sloveniji, ki je sicer utemeljen na neposrednem izvajanju evropskih pravnih podlag. Uredba EKP se spreminja v delu, ki se nanaša na poglavje Izvedbeni načrt in načrtovanje evropske kohezijske politike. Predlog ohranja strukturo izvedbenega načrta, spreminja pa način njegovega sprejemanja in spreminjanja oziroma dopolnjevanja. V skladu z veljavnim Zakonom o izvrševanju proračunov Republike Slovenije za leti 2017 in 2018 (ZIPRS1718) omogoča organu upravljanja, da na predlog posredniškega organa sprejme in objavi izvedbeni načrt v programskem obdobju 2014-2020. S tem bi se povečala fleksibilnost in hitrost implementacije sprememb, ki bi pozitivno vplivala na učinkovitost izvajanja evropske kohezijske politike in posledično zmanjšala administrativno breme.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Predlog uredbe nima finančnih posledic za druga javnofinančna sredstva. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA |
| Gradivo (predpis) je bilo poslano v mnenje: * Skupnosti občin Slovenije SOS: DA
* Združenju občin Slovenije ZOS: DA
* Združenju mestnih občin Slovenije ZMOS: DA

Predlogi in pripombe združenj so bili upoštevani:* v celoti.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo se je usklajevalo z organi, ki jih spremembe in dopolnitve uredbe zadevajo, zato je predlagatelj izpustil objavo na spletni strani. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
| Alenka Smerkolj MINISTRICA |

 PREDLOG

 (2017-1541-0002)

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) Vlada Republike Slovenije izdaja

**UREDBO**

**o spremembah in dopolnitvah Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta**

V Uredbi o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/15, 36/16, 58/16 in 69/16 – popr.) se v 18. členu črta peti odstavek.

V dosedanjem šestem odstavku, ki postane peti odstavek, se besedilo »objavi organ upravljanja« nadomesti z besedilom »sprejme organ upravljanja in ga objavi«.

V 20. členu se črta šesti odstavek.

Četrti odstavek 21. člena se spremeni tako, da se glasi:

»(4) Po prejemu pripomb organ upravljanja oblikuje končni predlog porabe sredstev tehnične podpore kot sestavni del izvedbenega načrta.«.

V drugem odstavku 22. člena se črta besedilo »v okviru veljavnega izvedbenega načrta«.

V petem odstavku 34. člena se besedilo »organ za potrjevanje pa do posredniškega organa« nadomesti z besedilom »v primeru sistemske nepravilnosti pa organ za potrjevanje vzpostavi terjatev do upravičenca oziroma organa upravljanja«.

(končna določba)

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, ... marec 2017

EVA 2017-1541-0002 Vlada Republike Slovenije

 Dr. Miroslav Cerar l.r.

 Predsednik

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo uredbe)**

Sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14).

1. **Rok za izdajo uredbe, določen z zakonom**

Rok za izdajo spremembe in dopolnitve uredbe s posebnim nacionalnim zakonom ni določen.

1. **Splošna obrazložitev predloga uredbe, če je potrebna**

Uredba o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (v nadaljevanju: Uredba EKP) podrobneje ureja del izvajanja evropske kohezijske politike v Republiki Sloveniji, ki je sicer utemeljen na neposrednem izvajanju evropskih pravnih podlag.

Uredba EKP se spreminja v delu, ki se nanaša na poglavje Izvedbeni načrt in načrtovanje evropske kohezijske politike. Predlog ohranja strukturo izvedbenega načrta, spreminja pa način njegovega sprejemanja in spreminjanja oziroma dopolnjevanja. V skladu z veljavnim ZIPRS1718 predlog omogoča organu upravljanja, da na pobudo posredniškega organa ter ob udeležbi organov iz 19. člena Uredbe EKP sprejme in objavi izvedbeni načrt v programskem obdobju 2014-2020. S tem bi se povečala fleksibilnost in hitrost implementacije sprememb, ki bi pozitivno vplivala na učinkovitost izvajanja evropske kohezijske politike in posledično zmanjšala administrativno breme. Predvsem je Uredbo EKP potrebno dopolniti zaradi večje prilagodljivosti sistema na spremembe in hitrejšega prerazporejanja sredstev na področju Evropske kohezijske politike. Ob sprejetju uredbe in vzpostavljanju sistema evropske kohezijske politike je bilo potrebno in smiselno, da se je to uredilo tako, da je Vlada RS, ki je z odlokom sprejela Izvedbeni načrt razčlenjen po prednostnih naložbah in neposrednih proračunskih uporabnikih, tako sprejela razdelitev sredstev. Predlagana sprememba omogoča izvajanje pravic in obveznosti organa upravljanja, ki jih le ta ima na podlagi 10. člena ZIPRS1718, da lahko prerazporeja namenska sredstva EU.

S spremembo 34. člena Uredbe EKP, ki se nanaša na izvajanje finančnih popravkov v povezavi z odkritimi posameznimi ali sistemskimi nepravilnostmi, se opredeljuje način vzpostavitve terjatve v sistemu MFERAC v primeru odkrite sistemske nepravilnosti.

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

**/**

**II. VSEBINSKA OBRAZLOŽITEV PREDLAGANIH REŠITEV**

**K 1. do 4. členu:**

Določbe Uredbe EKP od 1. do vključno 4. člena se nanašajo na spremembe v vsakokratnem sprejemanju in spreminjanju oziroma dopolnjevanju izvedbenega načrta. Predlog sicer ohranja strukturo izvedbenega načrta, spreminja pa način njegovega sprejemanja in spreminjanja oziroma dopolnjevanja ter predhodni postopek. Predlog v skladu z veljavno javnofinančno zakonodajo omogoča organu upravljanja, da na pobudo posredniškega organa ter ob udeležbi organov iz 19. člena Uredbe EKP sprejme in objavi izvedbeni načrt v programskem obdobju 2014-2020. S tem bi se povečala fleksibilnost in hitrost implementacije sprememb, ki bi pozitivno vplivala na učinkovitost izvajanja evropske kohezijske politike in posledično zmanjšala administrativno breme. Predvsem je Uredbo EKP potrebno dopolniti oziroma spremeniti zaradi večje prilagodljivosti sistema na spremembe in hitrejšega prerazporejanja sredstev na področju evropske kohezijske politike ter prilagoditi dejanskemu stanju izvajanja zadevnih določb. Ob sprejetju uredbe in vzpostavljanju sistema evropske kohezijske politike je bilo potrebno in smiselno, da je Vlada RS, ki je z odlokom sprejela Izvedbeni načrt razčlenjen po prednostnih naložbah in neposrednih proračunskih uporabnikih, sprejela vsakokratno razdelitev sredstev in posledično tudi vse spremembe v razdelitvi, ki so vplivale na izvedbeni načrt.

Predlagane spremembe omogočajo izvajanje pravic in obveznosti organa upravljanja, ki jih le ta ima na podlagi 10. člena ZIPRS1718, da lahko prerazporeja namenska sredstva EU ter omogočajo organu upravljanja, da na predlog posredniških organov oziroma na lastno iniciativo spremeni izvedbeni načrt.

Učinki predlaganih sprememb Uredbe EKP se odražajo tudi v načinu izvrševanja 37.a člena Uredbe EKP. Zadevni člen Uredbe EKP opredeljuje postopek oblikovanja vsebin predloga izvedbenega načrta v delu, ki se nanaša na izvajanje finančnih instrumentov, ter s tem povezanimi ključnimi elementi finančnih instrumentov, opredeljenimi v drugem odstavku 106.j člena Zakona o javnih financah (Ur. l. RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617; v nadaljevanju: ZJF), ter določa, da opredeljena dokumenta posredniški organ za finančne instrumente (Ministrstvo za gospodarski razvoj in tehnologijo) posreduje organu upravljanja.

Glede na predlagano črtanje šestega odstavka 20. člena veljavne Uredbe EKP, v skladu s katerim je organ upravljanja predlog za izvedbeni načrt posredoval Vladi Republike Slovenije (s tem pa, v povezavi s 37. a členom Uredbe EKP, tudi ključne elemente finančnih instrumentov), ter upoštevajoč drugi odstavek 17. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Ur. l. RS, št. 56/11), v skladu s katerim mora neposredni proračunski uporabnik pred sklenitvijo sporazuma o financiranju iz drugega odstavka 106.j člena ZJF pridobiti soglasje vlade glede ključnih elementov ukrepa finančnega inženiringa, izvrševanje navedenih določil poteka na način, v skladu s katerim ključne elemente finančnih instrumentov Vladi RS v soglasje posreduje posredniški organ za finančne instrumente kot neposredni proračunski uporabnik iz 17. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog.

**K 5. členu:**

Spreminja se 34. člen Uredbe EKP, ki se nanaša na izvajanje finančnih popravkov v povezavi z odkritimi posameznimi ali sistemskimi nepravilnostmi. Člen se spreminja na način, da se peti odstavek dopolnjuje z opredelitvijo načina vzpostavitve terjatve v sistemu MFERAC v primeru odkrite sistemske nepravilnosti.

**K 6. členu**:

Z uveljavitveno določbo se določa, da predlagana uredba začne veljati naslednji dan po objavi v Uradnem listu Republike Slovenije.

**BESEDILO ČLENOV, KI SE SPREMINJAJO**

18. člen

(splošno)

(1) Izvedbeni načrt določa način doseganja specifičnih ciljev operativnega programa in je podlaga za pripravo državnega proračuna.

(2) Izvedbeni načrt se sprejme za programsko obdobje 2014–2020 in se dopolnjuje oziroma spreminja najmanj pred vsakokratnim sprejetjem ali spremembo državnega proračuna oziroma po vsakokratnem rebalansu državnega proračuna.

(3) Stopnja sofinanciranja iz proračuna EU se določi glede na skupne upravičene stroške in je lahko glede na način izbora operacije različna, vendar največ do višine, kot je za posamezno prednostno os, sklad in kohezijsko regijo določeno v operativnem programu.

(4) Izvedbeni načrt je vsebinska in finančna razčlenitev operativnega programa.

(5) Prikaz izvedbenega načrta, ki je razčlenjen po prednostnih oseh in neposrednih proračunskih uporabnikih, sprejme Vlada Republike Slovenije z odlokom.

(6) Prikaz izvedbenega načrta, ki je razčlenjen po prednostni osi, prednostni naložbi, specifičnem cilju, neposrednih proračunskih uporabnikih, po načinu izbora operacij, po skladih, po kohezijskih regijah, po letih in morebitnih drugih atributih, objavi organ upravljanja na spletni strani skladov EU.

20. člen

(priprava in sprejetje izvedbenega načrta)

(1) Po prejemu predlogov za izvedbeni načrt organ upravljanja preveri njihovo upravičenost in pripravi skupen predlog za izvedbeni načrt ter ga pošlje v seznanitev posredniškim organom.

(2) Organ upravljanja lahko po lastni presoji, zlasti pa ko gre za dopolnjevanje in usklajevanje podpor, skliče posvetovanje s posredniškimi organi, ki pri takih operacijah sodelujejo. Če se ugotovi, da je za učinkovito doseganje ciljev evropske kohezijske politike primerno trajnejše sodelovanje, se lahko ustanovijo strokovne skupine, kot jih določa operativni program.

(3) Organ upravljanja o skupnem predlogu za izvedbeni načrt skliče tudi vsaj eno posvetovanje, na katero povabi posredniške organe in druga ministrstva, institucije in organe gospodarskih in socialnih združenj, kohezijskih in razvojnih regij in nevladnih organizacij odbora za spremljanje ter morebitne druge partnerje.

(4) Organ upravljanja oceni predloge z vidika njihovega prispevanja k ciljem evropske kohezijske politike in oblikuje usklajen predlog za izvedbeni načrt.

(5) Če predloga ni bilo mogoče uskladiti, organ upravljanja oblikuje svoj predlog za izvedbeni načrt, v obrazložitvi pa navede razloge, zakaj nekaterih predlogov ni upošteval oziroma jih je upošteval drugače, kot so bili predlagani.

(6) Organ upravljanja pošlje predlog za izvedbeni načrt Vladi Republike Slovenije.

21. člen

(tehnična podpora)

(1) Upravičenci do tehnične podpore iz 59. člena Uredbe 1303/2013/EU so udeleženci evropske kohezijske politike iz prve, druge in tretje alineje prvega odstavka 8. člena te uredbe.

(2) Združenju mestnih občin sredstva tehnične podpore zagotovi organ upravljanja.

(3) Ne glede na določbe tega poglavja se usklajevanje v okviru prednostnih naložb, ki se nanašajo na tehnično podporo, začne na predlog organa upravljanja, ki z njim seznani posredniške organe.

(4) Po prejemu pripomb organ upravljanja oblikuje predlog porabe sredstev tehnične podpore kot sestavni del usklajenega predloga za izvedbeni načrt.

(5) Upravljalna preverjanja za ukrepe tehnične podpore posredniških organov opravlja organ upravljanja.

22. člen

(finančna realizacija izvedbenega načrta)

(1) Izvedbeni načrt je podlaga za prerazporeditev pravic porabe v finančne načrte neposrednih proračunskih uporabnikov.

(2) O prerazporejanju pravic porabe v okviru veljavnega izvedbenega načrta odloča organ upravljanja v soglasju s predlagateljem finančnega načrta.

(3) Evidenčni projekti so na ravni prednostne naložbe. Njihov skrbnik je organ upravljanja.

34. člen

(finančni popravki in nepravilnosti)

(1) Udeleženci evropske kohezijske politike so dolžni preprečevati, odkrivati in odpravljati nepravilnosti ter poročati o njih.

(2) Udeleženci evropske kohezijske politike so dolžni izvajati finančne popravke v povezavi z odkritimi posameznimi ali sistemskimi nepravilnostmi. Finančni popravki se določijo na posameznih primerih ugotovljenih neupravičenih izdatkov. Kadar zneska neupravičenih izdatkov ni mogoče natančno določiti, se uporabi pavšalni znesek ali ekstrapolirani finančni popravek.

(3) Podlaga za vračilo sredstev so ugotovljene nepravilnosti v poročilih organov, pristojnih za izvajanje upravljalnih preverjanj.

(4) O nepravilnostih se poroča v skladu z navodili revizijskega organa, ki je pristojen za pošiljanje poročil o nepravilnostih OLAF.

(5) V primeru neupravičene porabe sredstev evropske kohezijske politike je posredniški organ v informacijskem sistemu MFERAC dolžan vzpostaviti terjatev do upravičenca, organ za potrjevanje pa do posredniškega organa.